K. A. Castrénin hautajaiset
– K. A. Castrénin hautajaiset tapahtuivat toissa päivänä. Hyvin lukuisa saattojoukko seurasi vainajaa hänen viimeisellä matkallaan. Ruumis-saarnan piti prof. Ingman, ja haudalla lausui prof. Y. Koskinen muutamat sydämelliset ja kauniit sanat vainajan muistoksi, ylioppilaat lauloivat erään virren sekä lopuksi tunnetulla nuotilla seuraavat kand. E. Aspelinin sepittämät värssyt:

 Ystävä, haamus sulkenut on hauta –
 Äänemme siellä sinua ei sauta –
 Majoihin rauhan käynyt kuolon kautta
                       Autuas sielu.

 Ylevän, veli, esikuvan näytit,
 Elämäkertas miehen työllä täytit,
 Isäin-maasi hyväks nuoruutesi käytit;
                       Vaivoista lepää.

 Muistos on pyhä, jalo nuorukainen,
 Meille kuin Suomen aamu koittavainen,
 Haudallas kukkii aina, armahainen;
                       Vaivoista lepää!

Keväinen aurinko laskeutui kirkkaana ruusu-pilvihin, kun toverit täyttivät K. A. Castrénin haudan.

Lähde: Uusi Suometar 28.4.1873.

Uusi Suometar
Eliel Aspelin-Haapkylä
Runot
1873